google/wiki40b huggingface dataset:
Knallgass

Knallgass benevner en blanding av hydrogen og oksygen. Den antennes lett og forbinder seg ved eksplosjon til vanndamp.
2H₂ + O₂ = 2H₂O
I laboratoriet kan hydrogen påvises ved et karakteristisk "bjeff" ved antennelse.
Knallgass kan enkelt dannes ved to elektroder i vann med en likespenning på elektrodene. Når et bilbatteri er fullt oppladet, vil videre forsøk på opplading produsere knallgass og redusere vannmengden i batteriet.
Blandinger av luft med 4-75 % hydrogen er brennbare, og blandinger mellom 18-59 % er eksplosive.
Knallgass av hydrogen og oksygen brukes til rakettdrivstoff. Hydrogen ble også brukt i de første luftskipene som f.eks «Graf Zeppelin», men reaksjon med luft fikk katastrofalt resultat, og det brukes i dag helium.
Hydrogen brukes også som sveisegass sammen med oksygen.
Det er påstander om at denne teknologien kan brukes som tilleggsdrivstoff for å få ned forbruket på bilmotorer, ved å installere ei elektrolysecelle.
Sjturmovik

Sjturmovik (russisk: Штурмовик, direkte oversatt norsk: Stormfly) er en betegnelse brukt på sovjetiske og russiske angrepsfly. En av de aller første flyene som betegnelsen «Sjturmovik» ble brukt på var en versjon av Polikarpov R-5 fra 1932 (R-5Sj), men betegnelsen er mest kjent i forbindelse med angrepsflyet Iljusjin Il-2 fra den andre verdenskrig. «Sjturmovik» er også brukt i forbindelse med senere typer angrepsfly av sovjetisk eller russisk opprinnelse.
Sigrid Nitter Baalsrud

Motstandsarbeid under andre verdenskrig

Hun avla examen artium og etter å ha tatt regnskapskurs begynte hun i 1942 å arbeide for skatteinspektøren i Leikanger.
Gjennom broren Olav kom hun med i motstandsvirksomhet i Indre Sogn. Hun var kurer og i 1944 tok hun del i arbeidet for å hjelpe Kompani Linge med å bygge opp styrker i området, Operasjon Siskin under ledelse av Ragnar Ulstein.
I januar 1945 flyktet hun til fjells for å unngå å bli tatt av tyskerne og sluttet seg til en Milorg-gruppe i Sogndalsfjellene. Der fikk hun våpentrening og ble en av få kvinner som ble Milorg-jeger.

Etter krigen

Etter krigen utdannet hun seg til jurist ved Universitetet i Oslo. Før hun begynte i universitetsadministrasjonen arbeidet som sekretær i Norsk studentsamband og i studentsamskipnaden. Hun ble den første fakultetssekretæren, tilsvarende fakultetsdirektør, ved Det samfunnsvitenskapelige fakultet. Baalsrud ledet fakultetsadministrasjonen til 1987.
I flere år satt hun i Utenriksdepartementets stipendkomite, der hun var både nestleder og leder.
Borgåbladet

Borgåbladet er en svenskspråklig lokalavis som utgis i Borgå i Finland. Avisen dekker Östra Nyland med Borgå og Sibbo som tyngdepunkter. Den utkommer fem dager i uken og har et opplag på rundt 8 000 eksemplarer. Avisen betegnes som uavhengig borgerlig.
Første eksemplar av Borgåbladet utkom den 15. desember 1860. Avisen er dermed Finlands tredje eldste fortsatt eksisterende avis.
Borgåbladet eies av mediehuset KSF Media.
Rugby under Stillehavslekene 2003

Rugby under Stillehavslekene  2003. Rugby var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var tre rugbyturneringer, to i touch rugby og en sjumannsrugbyturnering, Fiji vant alle tre.
Let It Be (film)

Let it Be er en dokumentarfilm om og med The Beatles fra 1970, som viser innspillingen av The Beatles' siste album Let It Be i januar og februar 1969. De mest kjente scenene i filmen er den såkalte Rooftop Concert, hvor The Beatles holder sin siste offentlige konsert på taket av Apple-bygningenden i Savile Row, London.

Historikk

Etter utgivelsen av det hvite dobbeltalbumet, The Beatles, hvor alle fire bandmedlemmer knapt spilte sammen, ville de forsøke å gjøre noe sammen, gå tilbake til røttene, og samtidig la publikum være med på tilblivelsesprosessen. Det ble satt av tid og gjort lyd- og filmopptak gjennom hele januar 1969. I løpet av denne måneden tok gruppa opp igjen gamle, uferdige låter, utviklet nykomponerte sanger, spilte eldre standardnumre og diverse låter fra eget repertoar. Men ved siden av vennskapet og det fruktbare samarbeidet utspilte det seg også store uoverensstemmelser og interne krangler for åpen scene med alt opptaksutstyret på.
De indre rivninger gjorde at både filmen og albumet ble lagt til side, og dette til tross for at Let It Be, inneholder flere av The Beatles' fineste komposisjoner og allsangnumre; "Across the Universe", "Let It Be" og The Long and Winding Road. I stedet samlet gruppa seg om en annen LP, Abbey Road, som av mange er blitt omtalt som platehistoriens mest vellykkede album. Den senere utgivelsen av Let It Be førte således til en kronologisk misoppfattelse vedrørende The Beatles' diskografi. Det var Abbey Road og ikke Let It Be som var The Fab Fours svanesang.

Utmerkelser

I 1970 vant filmen Oscar for beste filmmusikk, men den har så langt ikke blitt gjenutgitt på DVD.Let It Be befinner seg fortsatt i skjærsilden, forklarer Neil Aspinall: «Filmen avdekket stor uenighet (blant Beatlesmedlemmene) da den første gang kom på kino. Halvveis gjennom remasteringen, så vi på opptakene og skjønte at stoffet fremdeles ville vekke dårlige minner. Den aktualiserer mange gamle uoverensstemmelser.»
Universidad Francisco Gavidia

Universidad Francisco Gavidia er et privat universitet i San Salvador i El Salvador. Universitetet ble grunnlagt 7. mars 1981. Rektor ved universitetet er Mario Antonio Ruiz Ramírez.
Universitetet er oppkalt etter den salvadoranske forfatteren, journalisten og læreren Francisco Gavidia (1863–1955).
Else Poulsson

Else Poulsson (født 24. mars 1909 på Rjukan, død 10. februar 2002 i Bærum) var en norsk tegner, designer og tekstilkunstner. Hun er særlig kjent for billedteppet bak ordførerpodiet i bystyresalen i Oslo rådhus. Hovedmotivet er Sankt Hallvard. Teppet er vevd av Else Halling (1899–1987). Hun står også bak tapetet i FNs Sillerhetsråds sal i New York, med anker, veter og hjerter som skal symbolisere tro, håp og kjærlighet.
Judo under Asialekene 2010

Judo under Asialekene 2010. Judo var en av flere sporter under de sekstende Asialekene som ble arrangert i Guangzhou i Kina i perioden 12. til 27. oktober 2010. Det var sjunde gangen som judo var på programmet under Asialekene. Det var åtte vektklasser for menn og åtte for damer. Japan ble beste nasjon med sju gullmedaljer foran Sør-Korea med seks.
Norgesmesterskapet på ski 2014

Norgesmesterskapet på ski 2014 var norgesmesterskapet i de nordiske grenene skihopping, langrenn og kombinert. Norgesmesterskapet på ski 2014 del 1 ble arrangert på Lillehammer, med langrennsøvelser på Nye Birkebeineren skistadion fra 16. til 19. januar. Hopp stor bakke ble arrangert 21. januar i Lysgårdsbakkene i regi av Gausdal Skilag. Del 2 ble arrangert på Gålå fra 28. til 30. mars. Kombinert- og hoppøvelsene i normalbakke ble arrangert i Molde i regi av Molde og Omegn Idrettsforening fra 28. til 30. mars. Del 1 skulle opprinnelig vært arrangert i Molde, men måtte flyttes til Lillehammer på grunn av snømangel.

Normalbakke

Dato: 29. mars
Tid: 10:00
Sted: Skarbakkene

Stor bakke

Dato: 21. januar
Tid: 18:45
Sted: Lysgårdsbakkene

Normalbakke

Dato: 29. mars
Tid: 10:00
Sted: Skarbakkene

Laghopp

Dato: 30. mars
Tid: 11:00
Sted: Skarbakkene

10 km klassisk

Dato: 16. januar
Tid: 10:45
Sted: Nye Birkebeineren skistadion

Sprint fri teknikk

Dato: 17. januar
Tid: 11:00
Sted: Nye Birkebeineren skistadion

15 km skiathlon

Dato: 18. januar
Tid: 10:30
Sted: Nye Birkebeineren skistadion

3 x 5 km stafett

Dato: 19. januar
Tid: 10:15
Sted: Nye Birkebeineren skistadion

Lagsprint klassisk

Dato: 28. mars
Tid: 10:30
Sted: Gålå

30 km fri teknikk

Dato: 29. mars
Tid: 10:20
Sted: Gålå

15 km klassisk

Dato: 16. januar
Tid: 12:30
Sted: Nye Birkebeineren skistadion

Sprint fri teknikk

Dato: 17. januar
Tid: 11:00
Sted: Nye Birkebeineren skistadion

30 km skiathlon

Dato: 18. januar
Tid: 12:30
Sted: Nye Birkebeineren skistadion

3 x 10 km stafett

Dato: 19. januar
Tid: 12:45
Sted: Nye Birkebeineren skistadion

Lagsprint klassisk

Dato: 28. mars
Tid: 10:30
Sted: Gålå

50 km fri teknikk

Dato: 30. mars
Tid: 12:15
Sted: Gålå
Stridsvognbataljon i stridsvognbrigade i Russland

Manøverelement

Tre stridsvognkompanier, hvert med kompaniledelse som inkluderer kompanisjef, teknisk nestkommanderende og tre tropper med tre stridsvogner i hver tropp - totalt 10 stridsvogner i kompaniet. Med tre kompanier i bataljonen blir dette totalt 30 stridsvogner pluss 2 stridsvogner i ledelsen - totalt 32 stridsvogner i bataljonen.

Ingeniørstøtte

Ingeniørtropp med to sappørlag og et ingeniørteknisk lag
GNU Emacs

GNU Emacs er den mest populære utgaven av teksteditoren Emacs. Det er også den utgaven som er blitt portert til flest plattformer. GNU Emacs ble skapt av GNU-prosjektets grunnlegger Richard Stallman, og første versjon ble lansert 20. mars 1985. Teksteditoren er utvidbar ved å benytte programmeringsspråket Turing complete. Den kan vise filer i forskjellige tegnsett, og har vært istand til å vise de fleste menneskelige språk siden 1999.
GNU Emacs har vært et flaggskip for bevegelsen som promoterer fri programvare. GNU Emacs blir noen ganger forkortet som GNUMACS, for å skille den fra andre Emacs-varianter.
Siste versjon er 26.1 og ble lansert den 28. mai 2018.
Umm Qasr

Umm Qasr (arabisk: أم قصر, Umm Qaṣr; alternativ transkripsjon Umm Kasr) er en havneby i Irak, vest på halvøya al-Faw i Den persiske gulf. Den har 107.620 innbyggere (1. januar 2005) og ligger mot en smal bukt. På den andre bredden av bukta er en del av Kuwait. Det nøyaktige grenseløpet i bukta er omtvistet. 
Det finnes også en landsby av samme navn i Kuwait, rett over grensen.

Historie

Umm Qasr begynte som en fiskerlandsby. Etter den irakiske revolusjon i 1958 ble havnen der utbygd til militærhavn, og det ble bygd en moderne kommersiell gavn. Den er Iraks eneste dypvannshavn. 
Under den første Gulfkrigen fra 1980 til 1988 mellom Iran og Irak fikk Umm Qasr økt betydning, ettersom de andre av de irakiske havner lå ved Shatt al-Arab og frontforløpet og krigen gjorde dem utilgjengelige for bruk.
Under den tredje Gulfkrigen i 2003 var byen et av angrepsmålene for de amerikanske, britiske og polske styrker.
Gilles Ondo

Karriere

Ondo signerte i 2011 for Stabæk Fotball etter en overgang fra den islandske klubben UMF Grindavík. Han fikk sin debut mot Lillestrøm 20. mars. Før 2012-sesongen skrev gaboneren under for nyopprykkede Sandnes Ulf. Etter en halv sesong ble Ondo enig med Sandnes Ulf om å avslutte kontrakten av familiære årsaker.
Fedrelandet

Handling

Serien skildret forholdet mellom innvandrere og nordmenn de siste 20 år. Vi følger Rakel fra hun er en idealistisk sosialhøyskolestudent i 1973 med tro på egne ideer og løsninger. Hun vil hjelpe de svake i verden og begynner å arbeide blant fremmedarbeidere på Oslos østkant. Men etter hvert må hun akseptere at vanskelighetene er større enn hun ante. Hun feiler. Til slutt møter seerne henne i hjembygda, som en sterk, men illusjonsløs 38-åring, bestemt på å beskytte seg og sine.

Om serien

Serien ble innspilt i 1990. 
Den hadde høye seertall og ble sett av nesten 1,5 millioner.
VGs anmelder gav den terningkast fire og følgende beskrivelse: «Som drama-serie er Fedrelandet en uhåndterlig koloss. Til tross for fremragende- og tidvis glitrende innsats både fra norske og pakistanske skuespillere, slipper det individuelle
bare til som representant for tendenser og holdninger. Det sperrer for medopplevelsen som faktisk er svært så viktig i et engasjerende, dramatisk verk. Som dokumentasjon-serie er Fedrelandet utmerket. Ordentlig og hederlig uten å henge ut eller
stigmatisere enkelt personer og enkeltgrupper, viser den hvordan uvitenhet og tankeløshet skaper konflikter. Den er en historie-dokumentasjon av hvordan vi strevet da vi gikk over fra å være et enkulturelt samfunn til fler-kulturelt». Aftenpostens anmelder gav den mindre bra omtale og mente den dalte på slutten.
«Achilles» (1559)

«Achilles»

Christian III som døde i 1559, etterlot seg en flåteliste over alle krigsfartøyer. Her er «Achilles» oppført med en besetning på 64. Året etter viser bevarte regnskaper at skipet hadde to kartovskyttere og 7 bøsseskyttere, like mange som på «Herkules» på over 200 lester. Sannsynlig var «Achilles» i den samme størrelseskategorien som «Herkules» og «Mercurius», med en gjennomsnittlig besetning på 16-18 kanonskyttere, 60-80 mann og 60-100 knekter. Under krigen mot svenskene ble enda flere knekter (soldater) tatt om bord, så den største besetningen har vært oppgitt til å være på 412 mann.
«Achilles» var med flotiljen under kommando av admiral Jacob Brockenhuus under en blokaden av den svenske handelen ved den tyske østersjøkysten ved Bornholm i mai 1563. Brockenhuus ble trukket inn i et sjøslag ved Bornholm med den svenske «bröllopsflottan» og ble beseiret ombord på «Herkules». «Achilles» ble så hardt skadet under kampene at den måtte repareres i København etter å ha unnsluppet svenskene sammen med resten av flotiljen. Det ble opprustet av admiral Peder Skram som etterlatt seg en flåteliste fra sommeren 1563, som viser at «Achilles» med 412 mann var det tredje største skipet i den dansk-norske flåten etter «Fortuna» og «Mercurius».
«Achilles» deltok med heder i de fleste sjøslagene fram til 1566, men forliste sammen med 11 andre dansk-norske skip og tre lybske skip under den voldsomme stormen den 27. til 28. juli utenfor Gotland. Noen av skipene grunnstøtte uten å bli knust mot den undersjøiske grunnen, blant annet «Achilles» som fram til 31. august var forsøkt berget ved å pumpe ut vannet og samtidig foretok reparasjoner så det kunne flyttes vekk fra farvannet. Men det var ikke mulig å fortsette arbeidet, dermed ble skipet senket for å kunne hente ut skipsartilleriet. Senere ble «Achilles» berget og varpet fra forlisstedet, men ble erobret av svenskene.
Etter freden i Stettin i 1570 måtte svenskene levere tilbake all krigsbytte som var tatt, inkludert flere større krigsfartøyer. «Achilles» som hadde blitt erobret under krigen, ble sendt til København i 1571, trolig ble det opphugd det neste året.
Historikk over verdensmesterskapsrekorder på 10 000 m

Dette er en liste over utviklingen av mesterskapsrekorder for 10 000 meter ved verdensmesterskapene i friidrett utendørs.
Kongos sentralbank

Kongos sentralbank (fransk: Banque Centrale du Congo - BCC) er sentralbanken i den sentralafrikanske republikken Kongo. Sentralbanksjef er Deogratias Mutombo Mwana Nyembo.

Historie

Fristaten Kongo ble i 1908 overtatt av Belgia som koloni, og ble da omdøpt til Belgisk Kongo. Landet hadde da ingen banker. Belgia innførte politiske og økonomiske reformer, og innså behovet for en bank i landet. Etter initiativ fra Banque d'Outre Mer, i samarbeid med belgiske finansfolk, ble «Banque du Congo Belge» etablert, 11. januar 1909. Bankens første filial åpnet 1. juni i havnebyen Matadi, som var et aktivt handelssentrum. Bankens andre filial åpnet i Elisabethville 28. oktober 1909, og den tredje i Léopoldville 1. august 1910. Under første verdenskrig etablerte sentralbanken filialer i samtlige av landets fylker, for å kunne yte tjenester i hele kolonien. 
I 1935 ble det vedtatt en resolusjon som ga sentralbanken enerett på utstedelse av mynter også, ikke bare sedler. Det var kolonistyret som hadde denne retten før dette, men disse ble faset ut til fordel for mynter av kongolesiske franc, utstedt av sentralbanken. Eneretten ble avtalt fram til 1952. I denne perioden innså de behovet for en sterk sentralbank for å styre den voksende banknæringen, samt å kontrollere landets økonomiske politikk. Den 30. juli 1950 ble derfor Banque Centrale du Congo Belge et du Ruanda-Urundi (BCCBRU) etablert ved en kongelig resolusjon. 
I 1960 ble Kongo uavhengig fra Belgia, og pengerådet Conseil Monétaire de la République du Congo ble etablert, med oppgave å etablere et forslag til ny sentralbank og organisering av landets bankvesen. BCCBRU ble avviklet i februar 1960, og den 23. febauar 1960 ble resolusjonen om etableringen av ny sentralbank offentliggjort; Banque Nationale du Congo (BNC) ble etablert. Pengerådet fungerte imidlertid fram til 1964, da sentralbanken var i full drift. 
Sentralbanken endret navn til Banque Nationale du Zaïre (BNZ) da landet endret navn til Zaïre 27. oktober 1971, og 25. november endret den igjen navn, til Banque du Zaïre (BZ). Da landet endret navn til Den demokratiske republikken Kongo i 1997 endret sentralbanken igjen navn, først til Banque Nationale du Congo (BNC), deretter Banque Centrale du Congo (BCC). Dette navnet har sentralbanken hatt fram til i dag.

Sentralbanksjef

Pr august 2018 er Deogratias Mutombo Mwana Nyembo sentralbanksjef. Han ble utnevnt i mai 2013.
Underjordiske

Andre betegneelser

De underjordiske har flere navn på norsk. Av flertallsbetegnelser har man for eksempel de hulde, huldrefolk, haugfolk, troll og tusser.  Ordet hulde kommer av det norrøne hylja som betyr «å skjule». Entallsbetegnelser er blant annet gardvorden, gardruden, haugebonden, haugebuen, haugkallen, tuftekallen, huldregubben, huldra, tomten, trollet og nissen. Oldnorske nevne var jardbu og jardbuar.

Forestillinger i Norge

Forestillingene om de underjordiske er sammensatt, og endrer seg i tid og rom. Opprinnelig dreier seg om en urgammel og globalt utbredt forestilling om at menneskene hadde et videre liv under jorden etter døden. De døde holdt man seg inne med og man ofret til dem for å sikre gode levekår.
I møte med religioner som kristendommen har forestillingene om de underjordiske endret seg. Fra å være gode og hjelpende vesener ble de utøy man måtte passe seg for. Kors og klokkeklang blir her omtalt som gode hjelperåder.
Mye av den overleverte fortellertradisjonen som ble nedtegnet i stort monn fra 1800-tallet og utover, viser et troskompleks i forhold til de underjordiske som ligger i et mellomskikt av de to over nevnte forestillingene. På den ene siden kan de plage og forfølge mennesker (se poltergeist, skrømt, bergtaking), spesielt hvis folk krenker deres rettigheter. Respekterer og hjelper man dem, kan de underjordiske imidlertid være til hjelp og støtte.
Gjennom de seneste to hundreår er forestillingene om de underjordiske dels utviklet i en noe rosaromantisk utgave, jamfør for eksempel de mange erotiske fortellingene om huldra. I senere tiår er det kanskje kommersialiseringen som i hovedsak har fått styre utviklingen vedr forestillinger om underjordsfolket. Den nå så utbredte forestillingen om at de er så små, henger nok blant annet sammen med de mange turistutgavene av nisser, tusser og småtroll.

Forestillinger i Norden

Vetter og åndevesener som i norsk folketro vanligvis blir kalt underjordiske og liknende, tilsvarer alver på andre språk. I Danmark kalles de gjerne elverfolk (ellefolk) eller bjergfolk , i Finland peikot eller hiisit , mens det i Tyskland fantes dverger og gnomer, en elementærånd som er knyttet til jord. I Sverige kan betegnelsen være älvar og vättar, mens det i Nord-Sverige  kan være snakk om vittror. Forestillingene om haugfolk er fortsatt levende i Island, der de underjordiske og trolske steiner er en del av moderne folketro.
Likevel er bestandigheten i forestillingene overraskende stor. Tradisjonen med å sette ut grøt til nissen på julekvelden henger sammen med den opprinnelige dyrkingen av og ofringen til forfedrene.
Fyr og flamme

Fyr og flamme er en roman av den norske forfatteren Kjartan Fløgstad, utgitt i 1980.
Romanen skildrer, gjennom tre generasjoner, den norske industriarbeiderklassens historie gjennom 1900-tallet. Første generasjon, som knyttes til industrialiseringens mytiske etableringsfase, representeres ved Hans Attrå, kalt Hertingen, en person med overnaturlige egenskaper. Gerhardsenepoken, hvor arbeiderklassen stivner i en pasifisert velstand, representeres av familiene Bruhøl, Holmsjø og Hetlebrekk. Den tredje, unge, generasjonen bryter ut av industrikulturen, og søker nye veger: Sylfest Bruhøl (som skifter navn til Bruhoel) studerer geologi og fanges i olejindustrien, mens Perry Moatræ blir rockeimpressario.
Som i Fløgstad øvrige romaner er det flere innslag av magisk realisme og sjangerblanding med høystil og lavstil i fortellingen. Fortellerstemmen i romanen er lagt til filologen Wim Runar Leite.
Romanen fikk Kritikerprisen da den utkom, og har av litteraturhistorikeren Øystein Rottem blitt karakterisert som «et av etterkrigslitteraturens hovedverker».
Euro universitet

Euro universitet (estisk:Euroakadeemia) er et privat universitet i Tallinn, Estland, som ble opprettet i 1997.
Norgesmesterskapet i boksing 1987

Norgesmesterskapet i boksing 1987 ble arrangert 14.-15. mars i Tønsberg.
Kongepokalen ble vunnet av Terje Sveen. Forbundspokalen ble vunnet av Geir Hitland.
Moellermetoden

Moellermetoden eller Moellerteknikken er en spilleteknikk bruk av trommeslagere. Gjennom denne teknikken kan utøveren oppnå en svært høy hurtighet, presisjon og nøyaktighet, uten å spille trommevirvel eller ordinære dobbeltslag, samtidig som teknikken er veldig effektiv ved at en kan spille svært fort, uten å måtte bruke mye krefter. Teknikken blir ansett som å være vanskelig å lære, delvis også fordi det er ikke full enighet i miljøet om hvordan denne teknikken egentlig er å forstå. 
Teknikken ble utviklet og fikk sitt navn av trommeslageren Sanford A. Moeller, og han har beskrevet denne i sin bok The Art of Snare Drumming, også kalt The Moeller Book. Det blir antatt at han utviklet teknikken gjennom å observere trommeslagere som hadde deltatt som trommeslagere i kamp under Den amerikanske borgerkrigen på 1800-tallet. Han lærte den videre til sin elev Jim Chapin i 1938 og 1939. Chapin arbeidet videre med å popularisere metoiden fram til sin død i 2009, blant annet gjennom introduksjonsvideo om teknikken med navn «Speed, Power, Control, Endurance».
Kjernepunktet er å holde løse og ledige håndledd og grep på trommestikkene og spille på spretten som trommestikkene får på trommeskinnet. Det innledende slaget kan derfor være noe hard og distinkt, slik at stikkene spretter opp i ny utgangsposisjon. Andre trommeslagere benytter dette såkalte «whipping stroke» til å utnytte spretten til ytterligere to slag, i stedet for det tradisjonelle dobbelslaget. Håndleddene beveges mykt opp og ned, avhengig av hvor fort en spiller, og det såkalte «whipping stroke» tas når håndleddet er på det høyeste. Noen trommeslagere, som Chapin hevder at teknikken ikke baserer seg på spretten mens andre, som Dave Weckl hevder at den baserer seg på denne spretten.
Foruten Chapin har også Gene Krupa (som også var elev av Moeller), Steve Smith og Dave Weckl kjente utøvere av teknikken.
Ben 10: Kappløp med tiden

Ben 10: Kappløp med tiden (originaltittel: Ben 10: Race Against Time) er en amerikansk spillefilm basert på den animerte TV-serien Ben 10 fra Cartoon Network. Filmen ble først sendt i USA 21. november 2007. Den norske utgaven kom 28. september 2008. Denne filmen foregår mellom episode 47 og 48. Filmen kom ut på DVD i Norge 26. februar 2009. Filmen er skrevet av Mitch Watson, Thomas Pugsley og Greg Klein.

Handling

Etter sommerferien, i Bens hjemby Bellwood, dukker det opp et merkelig romvesen. Mens romvesenet ødelegger ting i byen, kommer Fakkelen og brenner det opp. På skolen, neste dag, skjer det tåpelige ting med Ben. Til slutt ender han opp med å melde seg selv og Gwen på en talentkonkurranse. Senere, når Gwen ser på bilder, finner hun noe rart i bakgrunnen på et bilde av Ben. Ben tror det er det romvesenet som angrep han tidligere. Når bestefar får se det, sier han det er Eon. Eon er et ondt romvesen som terroriserte blikkenslagerne for 200 år siden. Eon lette etter hendene til Armagedon, som kan tilintetgjøre verden. Han angriper Ben flere steder og vet nøyaktig hvem han er. Eon kopierer seg selv i Omnitrixens DNA for å leve for evig i Bens kropp. Ben klarer å overvinne Eon-kopien og klarer å redde bestefar fra hendene til Armagedon. Når Ben tror det verste er over, kommer Eon tilbake. Heldigvis klarer Ben å redde seg selv med Wildmutt, akkurat tidsnok til talentkonkurransen, der Gwen tryller Wildmutt til Ben igjen. De kom på andreplass.
Møstabjønn

Møstabjønn (ca. 331 moh.) er en fjellknaus på Frei i Kristiansund kommune. Møstabjønn er et populært turmål på Freiøya.